
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Lejas ielā 13C, Rīgā, nodošanu Rīgas valstspilsētas pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 42.panta pirmā daļa un 43.pants.
Pašvaldību likuma 4. panta pirmās daļas 2. punkts.
Rīgas domes 26.03.2025. lēmums Nr. Nr. RD-25-4477-lē (prot. Nr. 142, 104. §).
1.2. Mērķis
Mērķa apraksts
Projekts sagatavots, lai atbilstoši Atsavināšanas likuma regulējumam saņemtu Ministru kabineta atļauju Finanšu ministrijai nodot bez atlīdzības Rīgas valstspilsētas pašvaldības īpašumā valsts nekustamo īpašumu – zemes vienību Lejas ielā 13 C, Rīgā, Pašvaldību likuma 4.panta pirmās daļas 2. punktā noteiktās pašvaldības autonomās funkcijas īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nekustamais īpašums (nekustamā īpašuma kadastra Nr. 0100 025 0180) – zemes vienība (zemes vienības kadastra apzīmējums 0100 025 0087) – Lejas ielā 13C, Rīgā (turpmāk – nekustamais īpašums), ierakstīts Rīgas pilsētas zemesgrāmatas nodalījumā Nr. 100000893936 uz valsts vārda Finanšu ministrijas personā (lēmuma datums: 22.08.2024., pamats: Rīgas apgabaltiesas Civillietu tiesas kolēģijas 12.04.2021. spriedums lietā Nr.C30608117, stājies likumīgā spēkā 21.04.2022., saskaņā ar Senāta rīcības sēdes lēmumu SKC-0572/2022.).
Minētā zemesgrāmatas nodalījuma III daļas 1.iedaļā “Lietu tiesības, kas apgrūtina nekustamu īpašumu” ierakstīta atzīme:  individuāli noteikta vides un dabas resursu aizsargjoslas (aizsardzības zonas) teritorija ap kultūras pieminekli, kas atbilstoši UNESCO Konvencijai par pasaules kultūras un dabas mantojuma aizsardzību iekļauts pasaules kultūras un dabas mantojuma objektu sarakstā, 0,0301 ha.
Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma sastāvā ietilpst:
- zemes vienība (zemes vienības kadastra apzīmējums 0100 025 0087) 0,0301 ha platībā; zemes  vienības lietošanas mērķis: 0700 - Neapgūta daudzdzīvokļu māju apbūves zeme, 0,0301ha. Zemes vienības platības sadalījums pa lietošanas veidiem: Zemes zem ēkām platība, 0,0301ha. Zemes vienības fiskālā kadastrālā vērtība 01.02.2025. ir 16489 euro, zemes vienības universālā kadastrālā vērtība 01.01.2025. ir 33712 euro.
Nekustamajam īpašumam 01.02.2025. NĪVKIS reģistrēti šādi apgrūtinājumi:
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona, 0,0301 ha;
- ekspluatācijas aizsargjoslas teritorija ap ūdensvadu, kas atrodas dziļāk par 2 metriem, 0,0012 ha;
- ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem, 0,0031 ha.
Nekustamais īpašums nav iznomāts.
Saskaņā ar Rīgas valstspilsētas pašvaldības Pilsētas attīstības departamenta 18.09.2024. vēstulē Nr. DA-24-25099-nd par nekustamo īpašumu – zemes vienību Lejas ielā 13C, Rīgā, sniegto informāciju:
- zemes vienība atrodas valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr. 7442) robežās un UNESCO Pasaules mantojuma vietas Nr. 852 „Rīgas vēsturiskais centrs” aizsardzības zonā. Rīgas vēsturiskā centra un tā aizsardzības zonas saglabāšanas, aizsardzības, izmantošanas, kultūrvēsturiskās vides pārveidošanas, kā arī attīstības projektu īstenošanas kārtību un attiecīgās kultūrvēsturiskās vides vērtībai atbilstošas prasības nosaka Rīgas vēsturiskā centra saglabāšanas un aizsardzības likums un Ministru kabineta 08.03.2004. noteikumi Nr. 127 „Rīgas vēsturiskā centra saglabāšanas un aizsardzības noteikumi”;
- prasības teritorijas izmantošanai un apbūvei nosaka Rīgas vēsturiskā centra un tā aizsardzības zonas teritorijas plānojums (turpmāk – Teritorijas plānojums), un teritorijas izmantošanas un apbūves noteikumi (Rīgas domes 07.02.2006. saistošie noteikumi Nr. 38), (turpmāk – Saistošie noteikumi).  Atbilstoši Teritorijas plānojuma grafiskajai daļai un Saistošajiem noteikumiem Zemes vienība atrodas dzīvojamās apbūves teritorijā, kur atļautā izmantošana noteikta Saistošo noteikumu 2.1., 2.2., 2.3. un 5.4. apakšnodaļā. Zemes vienība atrodas perimetrālās apbūves teritorijā. Pieļaujamais apbūves augstums nosakāms atbilstoši Saistošo noteikumu 3.4. apakšnodaļas un 6. nodaļas prasībām;
- teritorijas plānojuma vispārīgās prasības kultūras mantojuma aizsardzībai noteiktas Saistošo noteikumu 6.1. apakšnodaļā;
- teritorijas izmantošanā ievēro visu veidu aizsargjoslas un citus zemesgabala izmantošanas aprobežojumus atbilstoši Teritorijas plānojuma grafiskās daļas plānam „Galvenās aizsargjoslas un citi zemesgabalu izmantošanas aprobežojumi” un Saistošo noteikumu 2.17. apakšnodaļas prasībām, kā arī ar Rīgas domes 15.12.2021. saistošajiem noteikumiem Nr. 103 „Rīgas teritorijas izmantošanas un apbūves saistošie noteikumi” apstiprinātajai Rīgas teritorijas plānojuma grafiskās daļas kartei „Galvenās aizsargjoslas un citi teritorijas izmantošanas aprobežojumi” un Rīgas teritorijas plānojuma Teritorijas izmantošanas un apbūves noteikumu 2.15. apakšnodaļas prasībām;
- zemes vienība nav uzskatāma par zemes starpgabalu Atsavināšanas likuma 1.panta 11. punkta „a” apakšpunkta izpratnē, jo tā konfigurācija neizslēdz iespēju zemes vienību izmantot kā patstāvīgu apbūves zemesgabalu saskaņā ar Saistošo noteikumu prasībām perimetrālās apbūves teritorijā;
- zemes vienība nav noteikta kā degradēta teritorija;
- zemes vienībai ir jānodrošina piekļūšana un vides pieejamība atbilstoši Saistošo noteikumu 2.6. apakšnodaļas un 3.16. apakšnodaļas prasībām. Atbilstoši Teritorijas plānojuma grafiskās daļas plānam „RVC un tā aizsardzības zonas teritorijas plānotā (atļautā) izmantošana” zemes vienībai ir nodrošināta piekļūšana no Lejas ielas, kas noteikta ar sarkanajām līnijām.
Vienotajā tiesību aktu projektu izstrādes un saskaņošanas portālā 17.02.2025. saskaņošanai tika izsludinātais Finanšu ministrijas virzītais Ministru kabineta rīkojuma projekts “Par valsts nekustamā īpašuma Lejas ielā 13C, Rīgā, pārdošanu” (25-TA-410), kas paredzēja saskaņā ar Atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai “Valsts nekustamie īpašumi” (turpmāk – VNĪ) pārdot nekustamo īpašumu izsolē. Minētā Ministru kabineta rīkojuma projekta saskaņošanas laikā tika saņemts Latvijas Pašvaldību savienības 03.03.2025. atzinums ar iebildumu - Latvijas Pašvaldību savienība informēja, ka nesaskaņo Ministru kabineta rīkojuma projektu “Par valsts nekustamā īpašuma Lejas ielā 13C, Rīgā, pārdošanu”, jo atbilstoši Rīgas valstspilsētas pašvaldības sniegtajai informācijai atsavināšanai (pārdošanai) paredzētā zemes vienība ir nepieciešama pašvaldībai tās autonomu funkciju nodrošināšanai (apstādījumu teritorijas labiekārtošanai). Atzinumā norādīts, ka Rīgas dome gatavo lēmuma projektu ar lūgumu valstij nodot pašvaldībai šo zemes vienību īpašumā bez atlīdzības un izteikts lūgums tālākas sarunas par nekustamā īpašuma nodošanu bez atlīdzības Rīgas valstspilsētas pašvaldības īpašumā risināt ar Rīgas domes pārstāvjiem.
26.03.2025. pieņemts Rīgas domes lēmums Nr. RD-25-4477-lē (prot. Nr. 142, 104. §) “Par lūgumu nodot bez atlīdzības Rīgas valstspilsētas pašvaldības īpašumā Latvijas valstij Finanšu ministrijas personā piederošos nekustamos īpašumus – zemes vienības Hospitāļu ielā 40, Rīgā (kadastra Nr. 01000250177), Ieroču ielā 1, Rīgā (kadastra Nr. 01000250172), Upes ielā 2, Rīgā (kadastra Nr. 01000250170), Upes ielā 6, Rīgā (kadastra Nr. 01000250179), un Lejas ielā 13C, Rīgā (kadastra Nr. 01000250180)”.
Saskaņā ar Rīgas domes lēmumā norādīto informāciju nekustamā īpašuma sastāvā esošā zemes vienība (zemes vienības kadastra apzīmējums 0100 025 0087) 0,0301 ha platībā Rīgas valstspilsētas pašvaldībai ir nepieciešama Pašvaldību likuma 4.panta pirmās daļas 2. punktā minētās pašvaldības autonomās funkcijas – gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana) – izpildes nodrošināšanai. Saskaņā ar Rīgas valstspilsētas pašvaldības Īpašuma departamenta Nekustamā īpašuma pārvaldes Īpašuma apzināšanas un formēšanas nodaļas 20.02.2025. elektroniskā pasta vēstulē norādīto informāciju nekustamais īpašums nepieciešams Rīgas valstspilsētas pašvaldībai zaļās teritorijas – skvēra ierīkošanai.
Ņemot vērā Rīgas valstspilsētas pašvaldības norādīto nekustamā īpašuma Lejas ielā 13C, Rīgā, izmantošanas mērķi, paredzams, ka nodotā zemes vienība tiks izmantota publiskai lietošanai un netiks izmantota saimnieciskās darbības veikšanai. Līdz ar to minētais pasākums nekvalificējas kā komercdarbības atbalsts, un secīgi tam nebūtu jāpiemēro komercdarbības atbalsta regulējuma nosacījumi.
Rīgas valstspilsētas pašvaldībai kā nekustamā īpašuma Lejas ielā 13C, Rīgā, īpašniecei, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī jāievēro Rīgas vēsturiskā centra „Rīgas vēsturiskā centra saglabāšanas un aizsardzības noteikumi” un Saistošie noteikumi.
Problēmas un risinājumi
Problēmas apraksts
Informāciju skatīt  sadaļā “Pašreizējā situācija”.
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Pašvaldību likuma 4.panta pirmās daļas 2. punktā noteiktas šādas pašvaldības autonomās funkcijas: “gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu”.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ņemot vērā, ka pašvaldības autonomās funkcijas īstenošanai nekustamais īpašums  ir nepieciešams Rīgas valstspilsētas pašvaldībai, ar VNĪ Īpašumu izvērtēšanas komisijas lēmumu nolemts konceptuāli atbalstīt minētā nekustamā īpašuma atsavināšanu, nododot to bez atlīdzības Rīgas valstspilsētas pašvaldības īpašumā pašvaldības lēmumā noteikto pašvaldības autonomo funkciju īstenošanai.
Ievērojot iepriekš minēto, Vienotajā tiesību aktu projektu izstrādes un saskaņošanas portālā sākotnēji izsludinātais Ministru kabineta rīkojuma projekts “Par valsts nekustamā īpašuma Lejas ielā 13C, Rīgā, pārdošanu” ir precizēts un tā vietā tiek virzīts Ministru kabineta rīkojuma projekts “Par valsts nekustamā īpašuma Lejas ielā 13C, Rīgā, nodošanu Rīgas valstspilsētas pašvaldības īpašumā”, kas paredz saskaņā ar  Atsavināšanas likuma 42.panta pirmo daļu un 43.pantu atļaut Finanšu ministrijai nodot bez atlīdzības Rīgas valstspilsētas pašvaldības īpašumā nekustamo īpašumu Lejas ielā 13C, Rīgā,  lai saskaņā ar Pašvaldību likuma  4.panta pirmo daļu to izmantotu pašvaldības autonomās funkcijas īstenošanai.
Pēc nekustamā īpašuma pārņemšanas pašvaldības īpašumā Rīgas valstpilsētas pašvaldība varēs to izmantot Pašvaldību likuma 4. panta pirmās daļas 2.punktā noteikto pašvaldības autonomo funkciju īstenošanai.
Saskaņā ar Atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem.
Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Ievērojot minēto, ja nekustamais īpašums vairs netiks izmantots Rīgas valstspilsētas pašvaldības lēmumā norādīto funkciju īstenošanai, Rīgas valstspilsētas  pašvaldībai nekustamais īpašums jānodod atpakaļ valstij.
Atbilstoši Atsavināšanas likuma 43.panta ietvertajam regulējumam šā likuma 42.pantā minētajos gadījumos lēmumu par valsts mantas nodošanu īpašumā bez atlīdzības pieņem šā likuma 5. pantā minētā institūcija, t.i., Ministru kabinets.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātai publiskai personai vai to iestādei valsts pārvaldes funkciju nodrošināšanai saskaņā ar Valsts pārvaldes iekārtas likumu, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Rīgas valstspilsētas pašvaldības iedzīvotāji.
Juridiskās personas
Jā
Ietekmes apraksts
Rīgas valstspilsētas pašvaldība.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumus, saistībā ar rīkojuma projektā minētā nekustamā īpašuma pārņemšanu pašvaldības īpašumā, reģistrēšanu zemesgrāmatā uz Rīgas valstspilsētas pašvaldības vārda, kā arī izdevumus, kas saistīti ar minētā nekustamā īpašuma uzturēšanu segs Rīgas valstspilsētas pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
 
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Rīgas valstspilsētas pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

